**DĖL LĖŠŲ SKYRIMO**

2017 m. liepos 4 d. Nr. DĮV-920

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais, atsižvelgdamas į Bijotų seniūno Stepono Jasaičio 2017 m. birželio 7 d. prašymą „Dėl lėšų skyrimo“, Didkiemio kaimo bendruomenės pirmininko Romualdo Dirškaus 2017 m. birželio 7 d. prašymą Nr. DKB-02 „Dėl lėšų skyrimo“, Lietuvos klojimo teatro draugijos pirmininko kultūros magistro, prof. dr. Petro Bielskio 2017 m. birželio 15 d. prašymą, Šilalės rajono partnerystės vietos veiklos grupės pirmininkės Teresės Jankauskienės 2017 m. birželio 15 d. Nr. SD-39 prašymą „Dėl lėšų skyrimo“, Asociacijos „Laukuviečiai“ pirmininkės Laimutės Rupšytės 2017 m. birželio 22 d. prašymą, VšĮ „Etnoklubas“ direktorės Irminos Kėblienės 2017 m. birželio 21 d. prašymą „Dėl paramos skyrimo tarptautinei etnokultūrinei stovyklai“ ir Palentinio kaimo bendruomenės pirmininko Kazio Ralicko 2017 m. birželio 19 d. prašymą „Dėl lėšų skyrimo“ :

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 4 222,40 Eur:

1.1. Bijotų seniūnijai – 600,0 Eur (padengti organizuojamos kraštiečių šventės, kuri įvyks 2017 m. liepos 15 d. Bijotuose, išlaidų dalį);

1.2. Didkiemio kaimo bendruomenei – 650,0 Eur (padengti bendruomenės įkūrimo 10-ties metų jubiliejaus renginio išlaidų dalį);

1.3. Laukuvos seniūnijai – 300,0 Eur (skirti lėšas Šilalės rajono Laukuvos seniūnijos 300 Eur garbės premijai geriausiam Lietuvos klojimo teatrui);

1.4. Šilalės rajono partnerystės vietos veiklos grupei – 150,0 Eur (padengti šildymo sistemos remonto išlaidų dalį);

1.5. Asociacijai „Laukuviečiai“ – 222,40 Eur (prisidėti prie projekto „Asociacijos „Laukuvos seniūnijos moterų klubas“ materialinės bazės stiprinimas“, įsigyti pianiną);

1.6. VšĮ „Etnoklubas“ – 2 000,0 Eur (prisidėti prie tarptautinės etnokultūros stovyklos „Etnokultūros kūrybinės dirbtuvės 2017“ stovyklavietės nuomos bei stovyklautojų edukacijos išlaidų padengimo);

1.7. Palentinio kaimo bendruomenei – 300,0 Eur (padengti autobuso nuomos išlaidų dalį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA SUDERINTA SUDERINTA

Savivaldybės meras Buhalterinės apskaitos Teisės ir viešosios tvarkos skyriaus Teisės ir viešosios tvarkos skyriaus

 skyriaus vedėja kalbos tvarkytoja vyr. specialistė

Jonas Gudauskas Ona Bubelaitė Aldona Špečkauskienė Regina Kvederienė

2017-07- 2017-07 2017-07- 2017-07

Parengė

Finansų skyriaus

vedėja

Danguolė Vėlavičiutė

2017-07-04